CELEX: C2007/155/82
Language: sk
Date: 2007-07-07 00:00:00
Title: Vec F-43/07: Žaloba podaná 9. mája 2007 – Korjus/Súdny dvor

7.7.2007   
            
            
               SK
            
            
               Úradný vestník Európskej únie
            
            
               C 155/44
            
         Žaloba podaná 9. mája 2007 – Korjus/Súdny dvor
   (Vec F-43/07)
   (2007/C 155/82)
   Jazyk konania: francúzština
   Účastníci konania
   
      Žalobkyňa: Nina Korjus (Luxemburg, Luxembursko) (v zastúpení: J. Ortlinghaus, advokát)
   
      Žalovaný: Súdny dvor Európskych spoločenstiev
   Návrhy žalobkyne
   
               —
            
            
               zrušiť rozhodnutie o menovaní žalobkyne v časti, v ktorej podľa článku 13 ods. 1 prílohy XIII služobného poriadku stanovuje jej zaradenie do platovej triedy,
            
         
               —
            
            
               obnoviť služobný postup žalobkyne (vrátane započítania jej skúsenosti do takto upravenej platovej triedy, jej práv na postup a na dôchodok), vychádzajúc z platobnej triedy, do ktorej mala byť menovaná zaradená na základe oznámenia o výberovom konaní, v nadväznosti na ktoré bola umiestnená na zoznam vhodných kandidátov, teda do platovej triedy uvedenej v tomto oznámení o výberovom konaní, respektíve do platovej triedy podľa zaradenia na základe nového služobného poriadku zodpovedajúcej ekvivalentu uvedenej platovej triedy, a to odo dňa prijatia rozhodnutia o vymenovaní,
            
         
               —
            
            
               priznať žalobkyni úroky z omeškania podľa sadzby stanovenej Európskou centrálnou bankou z celkovej čiastky zodpovedajúcej rozdielu medzi platom zodpovedajúcim jej zaradeniu uvedenému v rozhodnutí o vymenovaní a platom, na ktorý mala mať právo až do doby, keď bude vydané rozhodnutie o jej správnom zaradení do platovej triedy,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobkyňa, úspešná uchádzačka výberového konania CJ/LA/32 (1), o ktorom bolo uverejnené oznámenie pred 1. májom 2004, bola prijatá do zamestnania potom, ako nadobudlo účinnosť nariadenie Rady (ES, Euratom) č. 723/2004 z 22. marca 2004, ktorým sa mení a dopĺňa Služobný poriadok zamestnancov Európskych spoločenstiev a Podmienky zamestnávania ostatných zamestnancov (2). Na základe ustanovení prílohy XIII služobného poriadku zamestnancov Európskych spoločenstiev (ďalej len „služobný poriadok“), zmeneného a doplneného vyššie uvedeným nariadením, bola žalobkyňa zaradená do platovej triedy AD7 namiesto platových tried LA7 alebo LA6 uvedených v oznámení o výberovom konaní.
   Žalobkyňa vo svojej žalobe najmä uvádza, že došlo k porušeniu článku 5 ods. 5 služobného poriadku, zásad rovnosti zaobchádzania, proporcionality, riadneho úradného postupu a ochrany legitímnej dôvery, ako aj článku 31 ods. 1 služobného poriadku, a to tým, že na jednej strane bola žalobkyňa prijatá do zamestnania v nižšej platovej triede, ako bola platová trieda uvedená v oznámení o výberovom konaní a na druhej strane, že úspešní uchádzači toho istého výberového konania boli zaradení do platových tried na rôznych úrovniach v závislosti od toho, či boli do zamestnania prijatí predtým alebo potom, ako nariadenie č. 723/2004 nadobudlo účinnosť.
   Okrem toho sa žalobkyňa odvoláva na porušenie článku 10 služobného poriadku tým, že otázka platového zaradenia úspešných uchádzačov výberového konania, o ktorom oznámenie odkazovalo na pôvodnú štruktúru služobného postupu, nebola prerokovaná s výborom, ktorého sa toto ustanovenie týka.
   
      (1)  Ú. v. ES C 221 A, 3.8.1999, s. 7.
   
      (2)  Ú. v. ES L 124, 27.4.2004, s. 1.